stanford-oval/wikipedia huggingface dataset:
היפרדות לפאזות
דוגמאות

| סוג ההיפרדות לפאזות | דיאגרמת הפאזות | מרכיבי התערובת | הערות |
| --- | --- | --- | --- |
| נוזל-נוזל |  | פנול ומים | הגרף מראה את הגבול הבינודלי של פער המסיסות. צפיפות המים נמוכה מזו של פנול ולכן כשיש היפרדות לפאזות פאזת המים צפה על גבי פאזת הפנול. |
| נוזל-נוזל |  | אתנול-דודקאן (אנ') | הגרף מראה את הגבול הבינודלי של פער המסיסות. |
| מוצק-מוצק |  | קופרניקל (סגסוגת נחושת-ניקל) | ההיפרדות הבינודלית (קו רציף) והספינודלית (קו מרוסק) לפאזות α1 ו-α2 מוראית בתחתית דיאגרמת הפאזות. מעליה קיימת תמיסה מוצקה (S) של הנחושת והניקל במסיסות מלאה. הדיאגרמה מראה גם את מעבר הפאזה בין התמיסה המוצקה והתמיסה הנוזלית (Liq). |
| מוצק-מוצק |  | זהב-פלטינה | בתחתית הדיאגרמה מוראה הגבול הבינודלי של פער המסיסות Au-Pt. בחלק העליון מוראה מעבר הפאזה בין התמיסה המוצקה במסיסות מלאה של שני החומרים והתמיסה הנוזלית שלהם (L). הנקודה הקריטית של פער המסיסות (ב-61% של פלטינה ובטמפרטורה של 1260°C) מצויה קרוב לקו ה"סולידוס" של מעבר הפאזות מוצק-נוזל, אך עדיין מתחתיו. |
| אוטקטית |  | עופרת-בדיל | הנקודה הקריטית התאורטית של פער המסיסות מצויה בטמפטורה גבוהה מטמפרטורת ההיתוך של המערכת, ומתקבלת נקודה אוטקטית (ב-182°C וב-61.9% בדיל). α מייצגת בדיאגרמה עופרת (Pb) ו-β - בדיל (Sn). |
איור 7 מראה דוגמה של התפתחות של היפרדות סיפינודלית. ההיפרדות מתחילה בתנודות הרכב קטנות ביותר. בהמשך הפאזות הנפרדות הולכות וגדלות בתהליך של הבשלת אוסטוולד ליצירת שטחים (נפחים) הולכים וגדלים של שתי הפאזות (הלבנה והשחורה).
שימושים

השימוש העיקרי בתופעת ההיפרדות לפאזות הוא לצורך ההפרדה של חומרים. בשימוש זה אפשר לנצל את מצבי הצבירה השונים של הפאזות, למשל בהפרדת גז מנוזל. אם לשתי הפאזות אותו מצב צבירה (למשל כששתיהן נוזליות), אפשר לנצל את הבדלי הצפיפות של הפאזות השונות, למשל בהפרדת שמן ממים.
באפיטקסיה מנצלים לעיתים את ההיפרדות לפאזות מוצקות שונות כדי לשפר את הביצועים של התקנים חשמליים או אלקטרואופטיים. למשל בייצור LED-ים כחולים וירוקים מסגסוגות של AlGaInN. במקרה זה השכבה האפיטקסיאלית מראה היפרדות לפאזות, השונות בתכולת האינדיום שלהן. לפאזות העשירות באינדיום פער פסים אסור נמוך יותר, ולכן הן לוכדות את נושאי מטען המיעוט. בכך הן מאפשרות להם איחוי (רקומבינציה) (אנ') קרינתי, לפני שיספיקו להגיע לנקעים המצויים בחומר, ולהתאחות בצורה לא קורנת.
ראו גם

דיאגרמת פאזות
התגרענות
היפרדות לפאזות באפיטקסיה
לקריאה נוספת

F. C. Campbell (Ed.), Phase Diagrams - Understanding the Basics, ASM International, Materials Park, Ohio, 2012, ISBN 978-1-61503-835-0
Q. Jiang and Z. Wen, Thermodynamics of Materials, Chap. 4, Springer, Heidelberg, 2011, ISBN 978-3-642-14717-3
Y. A. Chang and W. A. Oates, Materials Thermodynamics, Chap. 10, John Wiley and Sons, Hoboken, NJ, 2010, ISBN 978-0-470-48414-2
G. Gottstein, Physical Foundations of Materials Science, pp. 110-130, 389-400, Springer, Heidelberg, 2004, ISBN 978-3-642-07271-0
A. Rockett, The Materials Science of Semiconductors, pp. 178-180, 245-252, 262-272, Springer, 2008, ISBN 978-0-387-25653-5
איור 2: האנרגיה החופשית של הערבוב כנגד השבר המולרי במערכת דו-מרכיבית, עבור ערכים שונים של הפרמטר  \chi , בטמפרטורה קבועה. כאשר הפרמטר שווה ל-0 או קטן ממנו (עקומים ירוק וכחול) יש לעקום מינימום יחיד. כאשר הפרמטר גדול מאפס (עקומים אפור וכתום) יש לעקום שני מינימה.
איור 3: למעלה: עקום האנרגיה החופשית של הערבוב בטמפרטורה T2 כנגד השבר המולרי, כאשר פרמטר האינטראקציה חיובי ( \chi >0). למטה: דיאגרמת הפאזות של התמיסה המראה פירוק בינודלי וספינודלי.
איור 4: קבלת עקומי ההיפרדות הבינודלית והספינודלית לפאזות מנקודות הפיתול והמינימה בעקומי האנרגיה החופשית בטמרפטורות שונות.
איור 5: קבלת דיאגרמת פאזות טמפרטורה-הרכב אוטקטית מעקומי האנרגיה החופשית F של החומרים A ו-B המוצקים והנוזליים בטמפרטורות שונות (T1 > T2 > T3 > T4)
איור 6: דיאגרמת פאזות טמפרטורה-הרכב נוזל-אד הטרואזיאוטרופית של תערובת חומרים X ו-Y.
איור 7: אנימציה של היפרדות ספינודלית שמתחילה בתנודות הרכב קטנות
ראש ממשלת תאילנד

ראש ממשלת תאילנד (בתאילנדית: นายกรัฐมนตรี9) הוא ראש הממשלה של תאילנד. ראש הממשלה הוא גם יושב ראש הקבינט של תאילנד. התפקיד קיים מאז המהפכה הסיאמית של 1932, אז הפכה המדינה למונרכיה חוקתית.
לפני ההפיכה, ראש הממשלה מונה בהצבעה בבית הנבחרים התאילנדי ברוב רגיל, ולאחר מכן מונה והושבע על ידי מלך תאילנד. בחירת הבית מתבססת לרוב על כך שראש הממשלה הוא מנהיג המפלגה הפוליטית הגדולה בבית התחתון או מנהיג קואליציית המפלגה הגדולה ביותר. בהתאם לחוקה, ניתן למנות את ראש הממשלה רק פעמיים ולכן מוגבל לשתי כהונות רצופות לכל היותר. את תפקיד ראש הממשלה ממלאת כיום פאטנונגטאן צ'ינוואט, שהיא בתו של ראש הממשלה לשעבר תאקסין צ'ינוואט ואחייניתה של ראש הממשלה לשעבר יינגלאק צ'ינוואט.
היסטוריה

לפני 1932 תאילנד נשלטה על ידי המלכים, שכיהן הן כראש המדינה והן כראש הממשלה. עם זאת, במהלך השלטון האמצעי והאחרון של שושלת צ'אקרי, מספר אנשים נתפסו כבעלי תפקיד שווה ערך לראש ממשלה. בתקופת שלטונו של ראמה החמישי, מלך תאילנד, הנסיך דמרונג ראג'אנובהאב לקח על עצמו את התפקיד הזה.
ראש הממשלה הראשון של סיאם היה פאראיה מאנופרקון ניטיטדה. תואר המשרד שונה מ"ראש ממשלת סיאם" ל"ראש ממשלת תאילנד" ב-1945 ולאחר מכן לצמיתות עם שינוי שמה של סיאם לתאילנד ב-1949. במשך רוב שנות קיומו המשרד נשלט על ידי מנהיגי הצבא. שישה עשר מתוך עשרים ותשעה ראשי ממשלה, כולל הגנרל המכהן פריות צ'אן-אוצ'ה. הדומיננטיות הצבאית במשרה החלה עם ראש הממשלה השני של המדינה, Phot Phahonyothin, שהדיח את קודמו האזרחי בהפיכה ב-1933. ראש הממשלה שכיהן הכי הרבה זמן היה פלק פיבונסונגרם, כ-14 שנים ב-2 קדנציות. הכהונה הקצרה ביותר הייתה של טוואי בוניקאט, שכיהן 18 ימים בלבד. תשעה ראשי ממשלה הודחו בהפיכות, שלושה בצו בית משפט, ואחד עשר התפטרו מתפקידם. ראש הממשלה הצעיר ביותר היא ראש הממשלה הנוכחית, פאטונגטאן צ'ינוואט, בת 37.
מינוי

ראש ממשלת תאילנד חייב להיות חבר בבית הנבחרים. לפני ההפיכה, כדי להתמנות, היה על המועמד לתפקיד לקבל תמיכה של חמישית מחברי בית הנבחרים. לאחר מכן, לאחר הצבעה של רוב פשוט בבית, תתקבל החלטה ותוגש למלך, אשר לאחר מכן יקבע מינוי רשמי על ידי מתן הסכמתו המלכותית להחלטה. הליך זה חייב להתקיים תוך שלושים יום לאחר תחילת המושב הראשון של בית הנבחרים לאחר הבחירות. אם לא ניתן למצוא מועמד בפרק זמן זה, מחובתו של נשיא האספה הלאומית של תאילנד להגיש את השם הנחשב לראוי ביותר עבור המלך.
המועמד וראש הממשלה בסופו של דבר הם תמיד מנהיג המפלגה הפוליטית הגדולה ביותר בבית התחתון או מנהיג קואליציית הרוב שהוקמה לאחר בחירות.
מגורים

ראש הממשלה נעזר בעבודתו בלשכת ראש הממשלה, מחלקה ברמת קבינט בראשות בדרך כלל שני שרי מדינה. משרדים אלו ממוקמים בבית הממשלה של תאילנד, באזור דוסיט, של בנגקוק.
מעונו הרשמי של ראש הממשלה הוא אחוזת פיטסנולוק, במרכז בנגקוק. האחוזה נבנתה בתקופת שלטונו של המלך ראמה השישי, מלך תאילנד. הוא הפך לבית מגורים רשמי בשנת 1979. לפי המסורת המקומית, ישנן באחוזה הרבה רוחות רפאים, לכן רוב ראשי הממשלה גרים במעונותיהם הפרטיים ומשתמשים בבית רק לעסקים רשמיים.
הערות שוליים

1 2   ראשת ממשלת תאילנד הנכנסת: בת לשושלת עוצמתית וחסרת ניסיון פוליטי, באתר הארץ, 18 באוגוסט 2024
↑  Baan Phitsanulok, www.lerson.sc.chula.ac.th
בית הממשלה של תאילנד, בנגקוק
תפוס את הכלה

| --- | --- |

 בימוי:  גארי מרשל 
 הופק בידי:  טד פילד, רוברט קורט, טום רוזנברג, סקוט קרופף 
 תסריט:  ג'וזאן מק'גיבון  שרה פאריוט  אודרי ולס
 עריכה:  ברוס גרין 
 שחקנים ראשיים:  ג'וליה רוברטס  ריצ'רד גיר  ג'ואן קיוזאק
 מוזיקה:  ג'יימס ניוטון הווארד
 צילום:  סטיוארט דרייבורג
 מדינה:  ארצות הברית 
 חברת הפקה:  לייקשור אנטרטיינמנט, Interscope Communications, סרטי טאצ'סטון 
 חברה מפיצה:  בארצות הברית וקנדה: סרטי פרמאונט  בעולם: "Touchstone Pictures"
 הקרנת בכורה:  30 ביולי 1999
 משך הקרנה:  116 דק' 
 שפת הסרט:  אנגלית 
 סוגה:  קומדיה רומנטית, סרט דרמה 
 מקום התרחשות:  ניו יורק, מרילנד 
 תקציב:  70 מיליון $
 הכנסות:  309,457,509 $
 הכנסות באתר מוג'ו:   runawaybride
 פרסים:  פרס קלוטרודיס לשחקנית המשנה הטובה ביותר (ג'ואן קיוזאק)  בחירת הקהל לשחקנית הטובה (ג'וליה רוברטס) 
 דף הסרט ב־IMDb
 
תפוס את הכלה (באנגלית: Runaway Bride) הוא סרט קולנוע אמריקאי מסוגת קומדיה רומנטית, בכיכובם של ג'וליה רוברטס וריצ'רד גיר ובבימויו של גארי מרשל. הסרט יצא לאקרנים בשנת 1999.
עלילה

מגי קרפנטר (ג'וליה רוברטס) היא אישה צעירה נמרצת ואטרקטיבית, שהיו לה מספר מערכות יחסים כושלות. מגי, שחוששת להינשא, התארסה מספר פעמים אך מעולם לא התחתנה. כתוצאה מכך, מגי זוכה לפרסום בצהובונים בכינוי "הכלה הבורחת".
בניו יורק, הכתב הומר אייזנהאואר גרהם, המכונה "אייק" (ריצ'רד גיר), כותב אודותיה טור המכיל מספר טעויות עובדתיות. את המידע עליה סיפק לו אחד מהאקסים הנטושים שלה, כדי לנקום בה. בעקבות הכתבה, אייק מפוטר בגלל שלא בדק את המקור שלו. אייק מחליט לכתוב מאמר מעמיק על מגי במטרה לקבל את העבודה שלו בחזרה. הוא נוסע להייל במרילנד ושם הוא מתוודע למגי, סגנון חייה, משפחתה, ובן זוגה הרביעי, בוב קלי (כריסטופר מלוני), מאמן פוטבול בבית הספר התיכון המקומי, שמתייחס למגי כמו לאחד השחקנים בקבוצה שלו.
תוך כדי תחקיר על הסיפור שלו לעיתון, התובנות של אייק גורמות למגי להתמודד עם הפחדים שלה, ועם הזמן שניהם נמשכים זה לזה. בינתיים, מגי עדיין מתכננת להתחתן עם בוב. בעיצומה של החזרה לחתונה, בוב עוזר למגי ללכת לאורך המעבר, ומבקש מאייק לעמוד במקומו כאילו הוא החתן. בשלב זה אייק ומגי מממשים "הלכה למעשה" את הזכות לנשיקה מול בוב, ומודים ברגשותיהם זה לזה. בוב הפגוע מכה את אייק בפניו.
זמן קצר לאחר מכן, אייק ומגי קובעים תאריך לחתונתם. ביום החתונה, מגי מקבלת רגליים קרות, ומשאירה את אייק, כמו ארוסיה הקודמים, עומד ליד המזבח. כשהיא בורחת משם במשאית של פדקס, אייק רץ אחריה, אבל לא מצליח לתפוס אותה.
לאחר מכן, אייק חוזר לגור בניו יורק. מגי מנסה להסתיר את זהותה, ומוכרת עיצובי תאורה שלה בניו יורק. היא מופיעה באופן בלתי צפוי בלילה בדירתו של אייק. מגי מסבירה שהיא ברחה מכל הבחורים להם הייתה מאורסת בגלל שהם התכוונו להתחתן עם מצג השווא שהיא יצרה עבורם ולא עם מי שהיא באמת. בסופו של דבר, השניים נישאים בטקס פרטי בחוץ, על גבעה, תוך הימנעות מטקס מפואר, דבר שכבר גרם בעבר למגי לברוח. לאחר החתונה שניהם רוכבים משם על סוסים, ובמקביל כולם חוגגים את העובדה שמגי סוף סוף התחתנה.
אחד המשפטים המוכרים ביותר מהסרט הוא: "תראי, אני מבטיח שיהיו לנו זמנים קשים. ואני מבטיח שבשלב מסוים, אחד משנינו או שנינו ירצה לצאת מהדבר הזה. אבל אני גם מבטיח שאם אני לא אבקש ממך להיות שלי אני אתחרט על זה למשך כל חיי. כי אני יודע בלב שלי, את היחידה בשבילי" אותו אומר אייק למגי כאשר הוא מנסה להסביר לה מה הוא יגיד לחברתו כשירצה להתחתן איתה. לאחר מכן לקראת סוף הסרט מגי אומרת את אותו המשפט לאייק כשהיא חוזרת לדירתו בניו יורק כדי להסביר לו מה קרה ומבקשת ממנו הזדמנות שנייה להתחתן איתו.
סצנה שאחרי הכתוביות מראה את מגי ואייק משחקים בשלג, דבר המסמל שהקשר שלהם התחזק לאחר החתונה.
צוות השחקנים

ג'וליה רוברטס - מגי קרפנטר.
ריצ'רד גיר - הומר "אייק" אייזנהאואר גרהם
ג'ואן קיוזאק - פגי פלאמינג; בדיחה חוזרת בסרט היא שקיוזק אומרת בסרט שאין לה קשר למחליקה המפורסמת עם אותו שם.
הקטור אליזונדו - פישר
כריסטופר מלוני - בוב קלי
פול דולי - וולטר קרפנטר
ריטה וילסון - אלי גרהם
ליסה רוברטס גילאן - אליין ממנהטן
דונאל לוג - פרייסט בראיין נוריס
רג' רוג'רס - ג'ורג' "באג גאי" סווילינג
יול ווסקאז - דד הד גיל צ'אבז
קתלין מרשל - בת הדודה קינדי
סילה וורד - אישה יפה בבר
צוות השחקנים > הופעות אורח

גארי מרשל - שחקן הבסיס הראשון בסופטבול (ללא קרדיט)
לורי מטקאלף - בטי טראוט (ללא קרדיט)
לארי מילר - קווין, ברמן ניו יורקר (ללא קרדיט)
הכנסות

הסרט עלה לאקרנים ב-30 ביולי 1999 והכניס כ-12 מיליון דולר ביום הפתיחה. בשבוע הראשון ליציאת הסרט היה בראש רשימת שוברי הקופות והכניס כ-35 מיליון דולר‏.
בסופו של דבר, הסרט גרף כ-152 מיליון דולר בארצות הברית וכ-157 מיליון דולר נוספים בשאר העולם. הסרט הכניס בסך הכל כ-309 מיליון דולר.
ביקורות

הסרט קיבל ביקורות בינוניות-חיוביות. למרות שריצ'רד גיר וג'וליה רוברטס התחבבו על המבקרים בסרט השני שלהם מאז "אישה יפה", הצופים והמבקרים הרגישו שהסרט לא היה טוב כמו שהוא יכול היה להיות. במקור, מרשל תכנן להכין סרט המשך ל"אישה יפה", אך בסופו של דבר לא עשה זאת, וביים במקומו את "תפוס את הכלה".
הערות שוליים

↑  Runaway Bride (1999) - Daily Box Office Results - Box Office Mojo
↑  Weekend Box Office Results for July 30-August 1, 1999 - Box Office Mojo
↑  Runaway Bride (1999) - Box Office Mojo
אנריקו קאסרוזה

| --- | --- |

קאסרוזה, 2011
 לידה:  20 בנובמבר 1971 (בן 53) ג'נובה, איטליה
 מדינה:  איטליה ארצות הברית
 מקום מגורים:  סן פרנסיסקו 
 עיסוק:  במאי תסריטאי קומיקסאי אמן משחקי תפקידים
 מקום לימודים:  המכון הטכנולוגי לאופנה
 שפות היצירה:  אנגלית 
 יצירות בולטות:  הסרט לה לונה
 פרסים והוקרה:  מועמדות לפרס אוסקר לסרט הקצר הטוב ביותר
 
אנריקו קאסרוזה (באיטלקית: Enrico Casarosa; נולד ב-20 בנובמבר 1971) הוא אמן משחקי תפקידים, יוצר קומיקס ובמאי קולנוע איטלקי. בשנת 2012 היה מועמד לפרס האוסקר לסרט האנימציה הקצר לה לונה. החל משנת 2011 עבד כתסריטאי ראשי בסרטו של בוב פיטרסון, הדינוזאור הטוב.
קאסרוזה נולד בג'נובה שבאיטליה ועבר לגור בניו יורק בשנות העשרים לחייו, כדי ללמוד אנימציה במחלקת אמנות חזותית ואיור במכון הטכנולוגי לאופנה. לאחר מכן עבד כמעצב רקעים ותסריטאי משני של תוכניות טלוויזיה רבות בערוץ דיסני. לפני שהצטרף לפיקסאר, עבד קסארוזה גם כאמן משחקי תפקידים באולפני Blue Sky.
בשנת 2002 הצטרף קזארוזה לפיקסאר, שם עבד כתסריטאי בסרטים כמו מכוניות, רטטוי ולמעלה. בשנת 2004 תרם קאסרוזה את הסיפור הפותח עבור אנתולוגית הקומיקס Flight בעריכתו של קאזו קיבואישי. בסוף אותה שנה הקים אירוע "מרתון ציור" בשם SketchCrawl והוא המארגן העיקרי מאז. קסארוזה מביים (ספטמבר 2020) סרט אנימציה של אולפני פיקסאר בשם לוקה שיעלה לאקרנים ב-18 ביוני 2021 בארצות הברית.
פילמוגרפיה

מכוניות (תסריטאי משני)
רטטוי (מעצב סיפור)
למעלה (מעצב סיפור)
לה לונה (במאי ראשי)
הדינוזאור הטוב (תסריטאי ראשי)
קוקו (ראש צוות יצירתי)
משפחת סופר-על 2 (תסריטאי משני, ראש צוות יצירתי)
לוקה (2021) - (במאי)
הערות שוליים

↑  The 84th Academy Awards | 2012, Oscars.org | Academy of Motion Picture Arts and Sciences (באנגלית)
↑  Hollywood com Staff, Exclusive: Enrico Casarosa on His Whimsical, New Pixar Short 'La Luna', Hollywood.com, ‏2011-10-04 (באנגלית)
↑  Get To Know ‘La Luna’ Director Enrico Casarosa, The Pixar Times, ‏2011-05-06 (באנגלית)
| --- | --- |
בקרת זהויות :  PLWABN: 9812628431605606  BIBSYS: 1630366669410  BNE: XX5802840  BnF: cb17982137f (data)  GND: 136358187  ISNI: 0000 0000 3750 3622  LCCN: n2001033167  NKC: xx0165856  NTA: 433858230  SUDOC: 257496009  VIAF: 14113916   WorldCat (עם VIAF): 14113916
אהבה בשחקים: מאווריק

ערך זה עוסק בסרט משנת 2022. אם התכוונתם לסרט הראשון משנת 1986, ראו .
| --- | --- |

כרזת הסרט בעברית
 מבוסס על:  אהבה בשחקים
 בימוי:  ג'וזף קוסינסקי
 הופק בידי:  ג'רי ברוקהיימר טום קרוז כריסטופר מק'קווארי דייוויד אליסון
 תסריט:  ארן קרוגר אריק וורן סינגר כריסטופר מק'קווארי
 עריכה:  אדי המילטון 
 שחקנים ראשיים:  טום קרוז מיילס טלר ג'ניפר קונלי ג'ון האם גלן פאוול ריימונד לי לואיס פולמן אד האריס ג'יי אליס   ואל קילמר
 מוזיקה:  הרולד פאלטרמייר, ראיין טדר, ליידי גאגא, הנס צימר, ואן ריפאבליק 
 צילום:  קלאודיו מירנדה 
 מדינה:  ארצות הברית 
 חברת הפקה:  סקיידאנס, Tencent Pictures, סרטי ג'רי ברוקהיימר, TC Productions, פרמאונט 
 חברה מפיצה:  סרטי פרמאונט
 שיטת הפצה:  וידאו על פי דרישה, הפצה לאולמות הקולנוע 
 הקרנת בכורה:  27 במאי 2022
 משך הקרנה:  130 דק' 
 שפת הסרט:  אנגלית 
 סוגה:  סרט פעולה, סרט דרמה 
 מקום התרחשות:  קליפורניה 
 תקציב:  170 מיליון דולר
 הכנסות:  1.488 מיליארד דולר (26 בדצמבר 2022)
 הכנסות באתר מוג'ו:   topgun2
 סרט קודם:  אהבה בשחקים
 סרט הבא:  Top Gun 3 
 דף הסרט ב־IMDb
 
אהבה בשחקים: מאווריק (באנגלית: Top Gun: Maverick) הוא סרט קולנוע אמריקאי, אשר בוים על ידי ג'וזף קוסינסקי. הסרט תוכנן לצאת לאקרנים ב-23 בדצמבר 2020 אך נדחה ל-19 בנובמבר 2021 עקב התפרצות מגפת הקורונה. ב-1 בספטמבר 2021, הסרט נדחה ל-27 במאי 2022. הסרט מהווה המשך לסרט המצליח "אהבה בשחקים" משנת 1986.
בסרט מככבים טום קרוז, מיילס טלר, ג'ניפר קונלי, ג'ון האם, גלן פאוול, ריימונד לי, לואיס פולמן, אד האריס, ג'יי אליס וואל קילמר. הסרט נעשה בשיתוף פעולה עם צי ארצות הברית וטייסי קרב בדימוס ייעצו להפקת הסרט. בנוסף, ניכר כי עלילת הסרט נשענת בחלקה על אירועים אמיתיים ובהם תקיפת הכור הגרעיני בעיראק ותקיפת הכור הגרעיני בסוריה. מדינת האויב בסרט היא איראן והיא מוזכרת בשמה במהלך תדריך המשימה שמוצג לדמותו של קרוז.
עלילה

לאחר כישלון של טיסת ניסוי, בה טייס הניסוי המעוטר קפטן פיט "מאווריק" מיטצ'ל (טום קרוז) טס במהירות גבוהה מ-10 מאך ובכך הרס את המטוס, הוא נקרא לשוב לטופ גאן כדי לאמן קבוצה של טייסי צי מצטיינים, כולם בוגרי בית הספר וכולם טייסי F/A 18 הורנט ו-F/A-18 סופר הורנט. אז עליו לבחור את ארבעת המצטיינים שבחניכיו למשימה תקיפה מורכבת במיוחד, שבה יידרשו להשמיד כור גרעיני לייצור אורניום שיהפוך לפעיל תוך זמן קצר, דבר שיסבך ויסכן תקיפות בעתיד, באיראן ששמה מוזכר פעם אחת בסרט. מיטצ'ל נבחר למשימה בידי חברו הטוב אדמירל טום "אייסמן" קאזאנסקי (ואל קילמר), מפקד צי האוקיינוס השקט של ארצות הברית, הגוסס ממחלה קשה.
מיטצ'ל פוגש במועמדים, ביניהם לוטננטים ג'ייק "הנגמן" סרסין (גלן פאוול), רוברט "בוב" פלויד (לואיס פולמן) ונטשה "פניקס" טרייס (מוניקה ברברו), בבר של חברתו לשעבר פני, שאינם יודעים מי הוא. אחד החניכים הנוספים שהוטל עליו לאמן הוא לוטננט בראדלי "רוסטר" בראדשו (מיילס טלר). בראדשו הוא בנו של חברו הוותיק של מיטצ'ל והנווט שלו, ניק "גוס" בראדשו, שנהרג בתאונת טיסה לאחר שהוא ומיטצ'ל נטשו מטוס וראשו נחבט בחופת המטוס. בראדשו נטר למיטצ'ל על שמנע את קבלתו לאקדמיה הימית של ארצות הברית בשעתו, משום שחש אשמה על מות האב והגן על הבן בבקשת אימו המנוחה. מיטצ'ל מצידו ניצל את האימונים בכדי לנסות ולהתפייס עם בנו של חברו הטוב.
במהלך האימונים שב מיטצ'ל והתאהב במנהלת הבר המקומי, פנלופי "פני" בנג'מין (ג'ניפר קונלי), בתו של אדמירל שנפטר ואם בנפרד.
מטרתו של מארוויק היא לצאת בקבוצות של שני מטוסים, כאשר הצמד הראשון מטיל את הפצצה הראשונה ובכך יוצר פתח לצמד השני להפציץ ולהשמיד את הכור שגודלו שלושה מטרים. הכור עצמו נמצא בין שני הרים וכדי לעבור מעליהם על הטייסים להגיע ל-10 ג'י דבר כמעט בלתי אפשרי שיכול להרוג אותם. בנוסף, עליהם לטוס נמוך יותר מהמותר כדי להתחמק מהמכ"ם שיעלה עליהם אם יטוסו בגובה האידיאלי.
לאחר תאונת טיסה ומותו של אייסמן ממחלה קשה, החליט מפקד בית הספר, סגן אדמירל בו "ציקלון" סימפסון (ג'ון האם), לקרקע את מיטצ'ל בטענה שמתווה המשימה שתכנן - ובהתאם לו אימן את הטייסים - מסוכן מדי ולא ניתן לביצוע. בתגובה הטיס מיטצ'ל, ללא אישור, F/A-18 במתאר שתכנן והוכיח כי רק כך ניתן לבצע את המשימה. לאחר מכן החליט סימפסון כי מיטצ'ל יוביל את המשימה ויפקד על רביעיית המטוסים שתבצע אותה.
מיט'צל בוחר בפניקס, בוב, פאנבוי, פאייבק ורוסטר למשימה בעוד הנגמן יישאר מאחור כמחליף. שני הצוותים יוצאים בזה אחר זה. בהתחלה רוסטר טס לאט מדי, אך לבסוף הוא מקבל אומץ מאביו ומדביק את הפער. המשימה מצליחה, הטייסים מצליחים לעבור את ההרים והכור מושמד. לאחר מכן מטוסים של מדינת האויב יוצאים אחריהם. מאווריק מקריב את עצמו כדי להציל את רוסטר ומטוסו נופל. רוסטר מסרב להשאיר את מאווריק מאחור ולא חוזר עם כולם. השניים מגבשים תוכנית לגנוב מטוס F-14 טומקט מההאנגר של מדינת האויב. הם מצליחים לתפעל את המטוס ולהודיע למפקדה שהם בחיים. שלושה מטוסים יוצאים אחריהם, מאווריק מפיל שניים אך השלישי שורד. לפני שהוא מצליח להפיל אותם, הנגמן מפיל אותו ומציל את חייהם.
השלושה חוזרים לספינה בשלום, שם חוגגים את הצלחת המשימה. הנגמן ורוסטר משלימים והאחרון מודה לו ומשבח אותו על שהצליח להפיל עוד מטוס. בסיום הסרט נראים רוסטר ומאווריק מתקנים מטוס ומאווריק לוקח את פני לטיסה במטוס הפרטי שלו.
שחקנים ודמויות

טום קרוז – טייס הקרב קפטן פיט "מאווריק" מיטצ'ל. מדריך טייסים.
ואל קילמר – אדמירל טום "אייסמן" קאזאנסקי, מפקד צי האוקיינוס השקט של ארצות הברית.
מיילס טלר – לוטננט בראדלי "רוסטר" בראדשו, אחד מן המועמדים למשימה. בנו של חברו הוותיק של מאווריק, ניק "גוס" בראדשו.
ג'ון האם – סגן אדמירל בו "ציקלון" סימפסון. מפקד הבסיס והאחראי על המשימה.
גלן פאוול – לוטננט ג'ייק "הנגמן" סרסין, אחד מן המועמדים למשימה. מתנשא ויהיר שמשתנה בסוף הסרט.
ג'ניפר קונלי – פנלופי "פני" בנג'מין, מושא אהבתו החדשה של מאווריק, אם חד הורית, מנהלת בר ובתו של אדמירל בדימוס שנפטר.
לואיס פולמן – לוטננט רוברט "בוב" פלויד, נווט ואחד מן המועמדים למשימה.
אד האריס – אדמירל צ'סטר "האמר" קיין. המפקד של מאווריק. ראש תוכנית Darkstar.
צ'ארלס פארנל - סגן אדמירל סולומון "וורלוק" בייטס. מפקד מרכז פיתוח הלחימה בתעופה ימית.
מוניקה ברברו – לוטננט נטשה "פניקס" טרייס, אחת מן המועמדים למשימה.
באשיר סלאחודין - תת-קצין ברני "הונדו" קולמן. חבר טוב של מאווריק.
גרג טרזן דייוויס - לוטננט חאבי "קיוטי" מצ'אדו. אחד מן המועמדים למשימה. חברו הטוב ביותר של הנגמן.
ריימונד לי – לוטננט לוגן "ייל" לי, אחד מן המועמדים למשימה.
ג'יי אליס - לוטננט רובן "פאייבק" פינץ'. אחד מן המועמדים למשימה.
דני רמירז - לוטננט מיקי "פאנבוי" גרסיה. נווט ואחד מן המועמדים למשימה.
ג'ק פיקינג – לוטננט בריגהם "הרווארד" לנוקס, אחד מן המועמדים למשימה.
מאני ג'סינטו - לוטננט בילי "פריץ" אבלון. אחד מן המועמדים למשימה.
ג'ק שומאכר - לוטננט ניל "אומהה" ויקנדר. אחד מן המועמדים למשימה.
קארה וונג - לוטננט קאלי "האלו" באסט. אחת מן המועמדים למשימה.
ליליאנה ריי - אמיליה בנג'מין. בתה של פני.
צ'ידו נווקוצ'ה - מבקר משימה
פרסים ומועמדויות

| פרס | קטגוריה | מועמד(ים) | תוצאה |
| --- | --- | --- | --- |
| פרס אוסקר | הסרט הטוב ביותר | אהבה בשחקים: מאווריק | מועמדות |
| פרס אוסקר | התסריט המעובד הטוב ביותר | אהבה בשחקים: מאווריק | מועמדות |
| פרס אוסקר | השיר המקורי הטוב ביותר | "Hold My Hand" | מועמדות |
| פרס אוסקר | העריכה הטובה ביותר | אהבה בשחקים: מאווריק | מועמדות |
| פרס אוסקר | האפקטים הטובים ביותר | אהבה בשחקים: מאווריק | מועמדות |
| פרס אוסקר | הסאונד הטוב ביותר | אהבה בשחקים: מאווריק | זכייה |
| פרסי האקדמיה האוסטרלית לאמנויות הקולנוע והטלוויזיה הבינלאומי | הסרט הטוב ביותר | אהבה בשחקים: מאווריק | מועמדות |
| פרס סטלייט | הסרט הטוב ביותר – דרמה | אהבה בשחקים: מאווריק | זכייה |
| פרס סטלייט | הבמאי הטוב ביותר | ג'וזף קוסינסקי | מועמדות |
| פרס סטלייט | השחקן הטוב ביותר בסרט – דרמה | טום קרוז | מועמדות |
| פרס סטלייט | התסריט המעובד הטוב ביותר | פיטר קרייג, ארן קרוגר, ג'סטין מרקס, כריסטופר מק'קווארי ואריק וורן סינגר | מועמדות |
| פרס סטלייט | הצילום הטוב ביותר | קלאודיו מירנדה | זכייה |
| פרס סטלייט | עריכת הסרט הטובה ביותר | אדי המילטון | מועמדות |
| פרס סטלייט | הפסקול המקורי הטוב ביותר | לורן באלפה, הרולד פאלטרמאייר, ליידי גאגא והנס צימר | מועמדות |
| פרס סטלייט | השיר המקורי הטוב ביותר | "Hold My Hand" – ליידי גאגא | זכייה |
| פרס סטלייט | הסאונד הטוב ביותר (עריכה ומיקס) | אל נלסון, ג'יימס מאתר, מארק ויינגרטן וביורן שרדר | זכייה |
| פרס סטלייט | האפקטים הוויזואליים הטובים ביותר | ריאן טודהופ, סקוט ר. פישר, סת' היל ובריאן ליטסון | מועמדות |
| פרסי בחירת הילדים של ניקלודיאון | סרט אהוב | אהבה בשחקים: מאווריק | מועמדות |
| פרסי בחירת הילדים של ניקלודיאון | שחקן קולנוע אהוב | טום קרוז | מועמדות |
| פרסי הסרטים והטלוויזיה של MTV | הסרט הטוב ביותר | אהבה בשחקים: מאווריק | מועמדות |
| פרסי הסרטים והטלוויזיה של MTV | ההופעה הטובה ביותר בסרט | טום קרוז | זכייה |
| פרסי הסרטים והטלוויזיה של MTV | הגיבור הטוב ביותר | טום קרוז | מועמדות |
| פרסי הסרטים והטלוויזיה של MTV | הצמד הטוב ביותר | טום קרוז + מיילס טלר | מועמדות |
| פרסי הסרטים והטלוויזיה של MTV | השיר הטוב ביותר | ליידי גאגא – "Hold My Hand" | מועמדות |
| פרסי הסרטים והטלוויזיה של MTV | השיר הטוב ביותר | ואן ריפאבליק – "I Ain't Worried" | מועמדות |
סרט המשך

בינואר 2024, פורסם כי חברת פרמאונט עובדת על המשך לסרט. התסריט לסרט ההמשך הזה מפותח על ידי ארן קרוגר, שהיה שותף לתסריט של "אהבה בשחקים: מאווריק". דיונים על התסריט לסרט ההמשך החלו בסוף שנת 2023. עם זאת, עדיין יש כמה מחלוקות, כולל קבלת אישור מטום קרוז ומעורבים אחרים.